PAGE  

[image: image1.jpg]



Parlamentul României

Camera Deputaţilor

	Comisia pentru muncă şi protecţie socială


	
	Comisia pentru învăţământ,

ştiinţă, tineret şi sport



	Nr. 4c-9/676
	
	Nr. 4c-11/300

	Bucureşti, 28 mai 2020
	  
	


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea şi completarea Legii nr.338/2018 prin care a fost aprobată OUG nr.59/2018 privind înfiinţarea, organizarea şi funcţionarea Autorităţii Naţionale pentru Formare Profesională Iniţială în Sistem Dual din România, trimis Comisiei pentru muncă şi protecţie socială şi Comisiei pentru învăţământ, ştiinţă, tineret şi sport, pentru examinare pe fond, în procedură obişnuită, cu adresa nr.PLx 511/2019 din 28 octombrie 2019.
	PREŞEDINTE,

ADRIAN SOLOMON
	PREŞEDINTE,

Prof.univ.dr.ing.

SORIN-MIHAI CÎMPEANU

RAPORT  COMUN

asupra proiectului de Lege pentru modificarea şi completarea Legii nr.338/2018 prin care a fost aprobată OUG nr.59/2018 privind înfiinţarea, organizarea şi funcţionarea Autorităţii Naţionale pentru Formare Profesională Iniţială în Sistem Dual din România
 În temeiul art.94 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru învăţământ, ştiinţă, tineret şi sport au fost sesizate, prin adresa nr.PLx 511/2019 din 28 octombrie 2019, cu dezbaterea pe fond, în procedură obişnuită, a proiectului de Lege pentru modificarea şi completarea Legii nr.338/2018 prin care a fost aprobată OUG nr.59/2018 privind înfiinţarea, organizarea şi funcţionarea Autorităţii Naţionale pentru Formare Profesională Iniţială în Sistem Dual din România.
Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.59/2018 privind înfiinţarea, organizarea şi funcţionarea Autorităţii Naţionale pentru Formare Profesională Iniţială în Sistem Dual din România, aprobată cu modificări prin Legea nr.338/2018, în scopul asigurării coerenţei programelor de formare în conformitate cu strategia Autorităţii, dar şi cu programele de formare iniţiate de Ministerul Educaţiei și Cercetării. De asemenea, se preconizează înfiinţarea a opt birouri regionale în zonele de dezvoltare din România.

La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.602/17.07.2019)

· avizul negativ al Consiliului Economic şi Social (nr.3434/02.07.2019)

· avizul negativ Comisiei juridice, de disciplină şi imunităţi 
(nr.4c-13/915/17.12.2019)

· avizul negativ al Comisiei pentru industrii și servicii 
(nr.4c-3/408/04.02.2020)

· punctul de vedere negativ al Guvernului (nr.2532/14.04.2020).

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile Regulamentului Camerei Deputaţilor, republicat, Comisiile au dezbătut proiectul de lege în şedinţe separate. 

La şedinţa Comisiei pentru muncă şi protecţie socială din data de 19 mai 2020 şi-au înregistrat prezenţa toţi cei 24 de membri ai comisiei. 

În urma dezbaterilor şi a opiniilor exprimate, membrii comisiei au hotărât, cu unanimitate de  voturi, respingerea proiectului de lege.
La dezbateri a participat domnul Tudor Polak - Secretar de Stat în cadrul Ministerului Muncii şi Protecţiei Sociale, în conformitate cu prevederile art.55 şi 56 din Regulamentul Camerei Deputaţilor, republicat.

La şedinţa Comisiei pentru învăţământ, ştiinţă, tineret şi sport din data de 4 februarie 2020, din totalul de 26 de membri au participat la lucrări 21 de deputaţi, conform listei de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi pentru respingerea proiectului de lege.

La dezbateri a participat domnul Dragoș Rădulescu - Secretar de Stat în cadrul Ministerului Educației și Cercetării, în conformitate cu prevederile art.55 şi 56 din Regulamentul Camerei Deputaţilor, republicat.
Proiectul de lege a fost adoptat de Senat în şedinţa din 21 octombrie 2019.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat.
În urma finalizării dezbaterilor, cele două Comisii propun Plenului Camerei Deputaţilor respingerea proiectului de lege din următoarele considerente:
- inițiativa legislativă supusă analizei a rămas fără obiect întrucât structura Autorității Naționale pentru Formare Profesională Inițială în Sistem Dual din România, care se afla în subordinea Guvernului, a fost preluată de către Ministerului Educației şi Cercetării, prin reorganizare, în baza art.8 alin.(1) din Ordonanța de urgență a Guvernului nr.68/2019 privind stabilirea unor măsuri la nivelul administrației publice centrale și pentru modificarea și completarea unor acte normative, care prevede că ”se înființează Ministerul Educației și Cercetării prin reorganizarea Ministerului Educației Naționale și prin preluarea activității și structurilor specializate de la Ministerul Cercetării și Inovării, respectiv preluarea activității și structurii Autorității Naționale pentru Formare Profesională Inițială în Sistem Dual din România din subordinea Guvernului”. 
	PREŞEDINTE,

ADRIAN SOLOMON
	PREŞEDINTE,

Prof.univ.dr.ing.

SORIN-MIHAI CÎMPEANU

	
	

	SECRETAR, 

VIOLETA RĂDUŢ
	SECRETAR,

VIOREL STAN


Întocmit,                                                                                         
Consilier parlamentar Adriana Breazu 



Şef birou Ioana Florina Mînzu

